CELEX: 32015D1838
Language: lv
Date: 2015-10-12 00:00:00
Title: Padomes Lēmums (KĀDP) 2015/1838 (2015. gada 12. oktobris), ar ko groza Lēmumu 2013/391/KĀDP, atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu praktisku īstenošanu

13.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 266/96
            
         PADOMES LĒMUMS (KĀDP) 2015/1838
   (2015. gada 12. oktobris),
   ar ko groza Lēmumu 2013/391/KĀDP, atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu praktisku īstenošanu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2013. gada 22. jūlijā pieņēma Lēmumu 2013/391/KĀDP (1).
            
         
               (2)
            
            
               Lēmumā 2013/391/KĀDP ir paredzēts tajos minētajiem projektiem (“projekti”) 24 mēnešu īstenošanas laikposms no datuma, kurā starp Komisiju un ANO Sekretariātu (Atbruņošanās lietu birojs) noslēgts finansēšanas nolīgums.
            
         
               (3)
            
            
               Īstenošanas aģentūra, proti, ANO Sekretariāta Atbruņošanās lietu birojs (ANO ALB) 2015. gada 4. jūnijā lūdza Savienībai atļauju pagarināt līdz 2016. gada 25. aprīlim īstenošanas laikposmu projektiem, lai varētu tos turpināt pēc sākotnējā termiņa beigām.
            
         
               (4)
            
            
               Pēc tās 2015. gada 4. jūnija lūguma ANO ALB paziņoja, ka projektus varētu turpināt bez ietekmes uz resursiem.
            
         
               (5)
            
            
               Tādēļ, lai varētu pilnībā īstenot projektus, Lēmuma 2013/391/KĀDP termiņš būtu jāpagarina,
            
         IR PIEŅĒMUSI ŠO LĒMUMU.
   1. pants
   Ar šo Lēmumu 2013/391/KĀDP groza šādi:
   
               1)
            
            
               lēmuma 5. panta 2. punktu aizstāj ar šādu:
               “2.   Šis lēmums zaudē spēku 2016. gada 25. aprīlī.”;
            
         
               2)
            
            
               pielikuma 6. punktu aizstāj ar šādu:
               “6.   DARBĪBAS ILGUMS
               Šis lēmums zaudēs spēku 2016. gada 25. aprīlī.”
            
         2. pants
   Šis lēmums stājas spēkā tā pieņemšanas dienā.
   
      Luksemburgā, 2015. gada 12. oktobrī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  Padomes Lēmums 2013/391/KĀDP (2013. gada 22. jūlijs), atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu praktisku īstenošanu (OV L 198, 23.7.2013., 40. lpp.).